རྣམ་དག་འདུལ་བའི་རྣམ་བཤད་ནོར་བུའི་ཕྲེང་བ་ལས།རྗེའི་རྣམ་ཐར་སྐབས།དང་པོ་འཁྲུངས་པའི་ཡུལ་ནི།གངས་ཅན་ཤར་ཕྱོགས་རྒྱ་མོ་རོང་དུ།སྟོན་པའི་རྫུ་འཕྲུལ་གྱིས་བྱིན་གྱིས་བརླབས་པའི་གནས་མཆོགདམུ་རྡོ་གཡུང་དྲུང་ལྷ་གཉན་དང་ཉེ་བའི་གནས་ལག་གཉན་རྗེ་གབ་ཏོག་ཤ་བ་རིའི་ཞོལ་ཆུ་ཆེན་དང་རབ་བརྟན་གྱི་ཞིང་ཁམས་སྟེང་ཅོག་ཞེས་བྱ་བར།ཡབ་རྒྱུའི་བོན་བཞི་ལ་མཁས་པ་དབྲ་རིགས་ཀླུ་རྒྱལ་ཞེས་བྱ་བ་དང་།ཡུམ་མཁའ་འགྲོའི་མཚན་རྟགས་དང་ལྡན་པ་རིན་ཆེན་སྨན་ཞེས་བྱ་བ་གཉིས་ཀྱི་སྲས་སུ།དབང་ལྡན་ཞེས་པ་མེ་ཕོ་སྤྲེལ་གྱི་ལོ་ལ།དཔྱིད་ར་སྟག་ཟླའི་ཡར་ཚེས་ལྔའི་ཉི་ཤར་ལ་བདེ་བ་དང་བཅས་ཏེ་སྐུ་བལྟམས།།ཞེས་སོ།།